Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1590

m) az eljáráshoz kapcsolódó, a hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit 2.1.7.7. Üzemeltetési engedély 2.200. A biztonsági programozható rendszer átalakítást követõ üzemeltetési engedélyének megszerzésére irányuló, e fejezetben részletezettek szerinti eljárást abban az esetben kell lefolytatni, ha a hatóság külön határozatában elõírta az üzemeltetési engedély megújítását. 2.201. Új kutatóreaktornál az üzemeltetési engedély az engedélyben meghatározott feltételek teljesülése esetén a biztonsági programozható rendszer üzembe helyezési programjainak elvégzésére és azok sikeres végrehajtása esetén üzemeltetésre jogosít fel. 2.202. Új kutatóreaktor esetén a biztonsági programozható rendszer üzemeltetési engedélyének érvényességét a Hatóság a rendszer és az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg, de az nem lehet hosszabb a berendezés tervezésénél figyelembe vett idõtartamnál. 2.203. Üzemelõ kutatóreaktornál a jogerõs engedély – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig történõ üzemeltetésére jogosít fel. 2.204. A Hatóság eseti mérlegeléssel szabja meg az engedély érvényességét, de az nem lehet hosszabb a programozható berendezés vagy a kutatóreaktor tervezésénél figyelembe vett üzemeltetési idõszak visszamaradó részénél. 2.205. Új kutatóreaktor esetén a biztonsági programozható rendszer üzemeltetési engedélykérelmének tartalmi követelményeit a 2.1.4.6. fejezet tartalmazza. 2.206. Üzemelõ kutatóreaktornál történt átalakítás esetén az engedélykérelem tartalmi követelményeit a 2.1.5.3.5. fejezet tartalmazza. 2.207. A 2.205. és 2.206. pontok szerinti engedélykérelem mellékleteként be kell nyújtani a programozható eszköz processzorainak adathordozóra mentett futtatható kódját, valamint a biztonsági programozható rendszer funkcionalitását leíró tervek megvalósult állapot szerint aktualizált változatait. 2.1.7.8. Leszerelési engedély 2.208. Üzemelõ kutatóreaktornál a biztonsági programozható rendszerek végleges üzemen kívül helyezését és leszerelését átalakításnak kell tekinteni, és az erre vonatkozó fejezetek elõírásai szerint kell az engedélyeztetést végrehajtani. 2.209. Megszüntetés alatt álló kutatóreaktor esetében a biztonsági programozható rendszerek leszerelésére a 2.1.4.7. fejezet elõírásait kell alkalmazni. HATÓSÁGI ELLENÕRZÉSI TEVÉKENYSÉG 2.2.1. Általános rendelkezések 2.210. A hatósági ellenõrzés olyan vizsgálatot, megfigyelést, mérést vagy próbát jelent, amely során a Hatóság meggyõzõdik arról, hogy a kutatóreaktor mint létesítmény, illetve annak biztonsági osztályba sorolt rendszerei, rendszerelemei, a létesítményben lezajló folyamatok, az alkalmazott eljárások, továbbá a személyzet tevékenysége a jogszabályban követelményeknek, és az engedélyekben megfogalmazottaknak eleget tesznek. 2.211. A hatósági ellenõrzések során az Engedélyes vagy annak képviselõi kötelesek a Hatósággal együttmûködni és az ellenõrzés eredményességét elõmozdítani, a saját ellenõrzésének eredményeit, dokumentumait a Hatóság rendelkezésére bocsátani. 2.212. A hatósági ellenõrzés joga a kutatóreaktorok teljes életciklusára kiterjed. 2.213. A hatósági ellenõrzés semmilyen formában nem mentesíti az Engedélyest saját ellenõrzési tevékenység végzése alól. 2.214. Azon tervezett tevékenységek idõpontjáról, amelyekre a Hatóság az ellenõrzési tevékenységét kiterjesztette, az Engedélyes köteles a Hatóságot a tevékenység megkezdése elõtt 3 munkanappal írásban értesíteni. 2.215. Az ellenõrzésekrõl jegyzõkönyvet kell készíteni, melyekrõl mind az Engedélyes, mind a Hatóság nyilvántartást vezet. Az ellenõrzésrõl, amennyiben ez szükséges, írásbeli ellenõrzési jelentést kell készíteni, amelynek egyes részeit – ha ez indokolt – az ellenõrzött számára is meg kell küldeni. 2.2.2. Az ellenõrzés területei 2.216. Az általános ellenõrzési tevékenység kiterjed:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes